Fakte Skypei kohta:  Esimene versioon Skypeist tuli välja 29. augustil 2003. Sama aasta oktoobri alguses oli sellel juba üle miljoni kasutaja. Skypei lõid eestlased Jaan Tallinn, Priit Kasesalu, Ahti Heinla ja Toivo Annus ning rootslane Niklas Zennström ja taanlane Janus Friis.  Viimaste andmete järgi on Skypeil 56 miljonit kasutajat kõigis maailma riikides, välja arvatud Põhja-Korea. Iga päev lisandub 150 000 uut kasutajat. Skypeil on kolm keskust: Luxembourgis, Londonis ja Tallinnas.  Luxembourgi on firma registreeritud, seal on finantskeskus. Londonis on turundus ja seal töötavad tippjuhid. Tallinna kontoris toimub tootearendus  mitte ainult programmeerimine, vaid mõeldakse toode ja teenus välja ning tehakse ka valmis. Samuti on Tallinnas Skypei kasutajatugi.